कहा- ऐसे सीन को देखकर होती थी हिचक; अब लस्ट स्टोरीज के लिए तोड़ी पॉलिसी
Tamannaah Bhatia Lust Stories 2 Promotion - Shares How She Used To Avoid Watching Intimate Scenes On TV. तमन्ना भाटिया ने कबूल किया है कि फैमिली के साथ सेक्स सीन देखते वक्त वे पूरी तरह असहज हो जाती हैं। तमन्ना ने कहा कि जब ऐसे सीन्स आते थे तो वो इधर-उधर देखना शुरू कर देती थीं।
तमन्ना भाटिया ने कबूल किया है कि फैमिली के साथ सेक्स सीन देखते वक्त वे पूरी तरह असहज हो जाती हैं। तमन्ना ने कहा कि जब ऐसे सीन्स आते थे तो वो इधर-उधर देखना शुरू कर देती थीं।
तमन्ना का कहना है कि उन्होंने अपने इतने बड़े करियर में कभी कोई इंटीमेट सीन नहीं किया। अब जाकर लस्ट स्टोरीज 2 में तमन्ना ने इस कड़ी को ब्रेक कर दिया है। तमन्ना ने खुद कबूल किया है कि उन्होंने इस वेब सीरीज के लिए नो किसिंग पॉलिसी को तोड़ा है।
लस्ट स्टोरीज 2 में तमन्ना के इंटीमेट सीन की काफी चर्चा है। लोग उनके बोल्ड किरदार की काफी ज्यादा तारीफ कर रहे हैं।
फैमिली के साथ ऐसे सीन देखकर हिचकने लगती थीं तमन्ना
तमन्ना ने न्यूज 18 से बात करते हुए कहा- मैं भी उसी ऑडियंस का हिस्सा थी, जो फैमिली के साथ ऐसे सीन्स को देखकर अनकंफर्टेबल हो जाते हैं। ऐसे सीन को देखने के दौरान मैं इधर-उधर देखने लगती थी। इसी वजह से मैंने करियर में कभी भी इंटीमेसी वाले सीन्स नहीं किए।
तमन्ना अब नए किरदारों को कर रही हैं एक्सप्लोर
तमन्ना ने आगे कहा- ये मेरे लिए एक जर्नी की तरह है। एक ऐसी एक्ट्रेस जिसके लिए पहले ये सब करना आसान नहीं था। मैंने उस भ्रम को तोड़ दिया है। मैं अब अपने को आप एक्सप्लोर कर रही हूं। इसके लिए मैं अलग-अलग तरह के किरदार करने और विकल्पों की तलाश कर रही हूं।
तमन्ना ने इससे पहले सीरीज के प्रमोशन के दौरान कहा था कि उन्होंने नो किसिंग पॉलिसी फेमस होने के लिए नहीं तोड़ा है। उन्होंने कहा कि उन्होंने जो भी किया वो पूरी तरह से क्रिएटिविटी के लिए था। ऐसा नहीं है कि वे 18 साल बाद मशहूर होने की कोशिश कर रही हैं।
लस्ट स्टोरीज 2 में पसंद की जा रही तमन्ना और विजय की केमेस्ट्री
ऑडियंस विजय वर्मा और तमन्ना भाटिया की केमेस्ट्री को पसंद कर रहे हैं। सोशल मीडिया पर दोनों की काफी ज्यादा तारीफ भी हो रही है। जाहिर है कि इसी सीरीज की शूटिंग के बाद तमन्ना और विजय एक दूसरे के नजदीक आए हैं।
तमन्ना ने फिल्म कंपेनियन को दिए एक इंटरव्यू में कहा- मुझे नहीं लगता कि कोई किसी की तरफ सिर्फ इसलिए अट्रैक्ट हो जाता है क्योंकि वो उसका को-स्टार है। मैंने अपने करियर में कई लोगों के साथ काम किया है।
ये एक पर्सनल फीलिंग होती है। हमारे बीच जो भी हुआ वो इसका नतीजा तो बिल्कुल नहीं है। तमन्ना यहां कहना चाह रही हैं कि विजय और वे को-स्टार होने के नाते नजदीक नहीं आए। यहां बात फीलिंग्स और अंडरस्टैंडिंग की है।